./data/phi0914/phi00121/phi0914.phi00121.perseus-lat1.xml
Titus Livius (Livy)
quantae copiae transgresso in Italiam Hannibali fuerint nequaquam       inter auctores constat  qui plurimum, centum milia peditum viginti       equitum fuisse scribunt; qui minimum, viginti milia peditum sex equitum             L  Cincius Alimentus, qui captum se ab       Hannibale scribit, maxime auctor moveret, nisi confunderet numerum Gallis       Liguribusque additis: cum his octoginta milia peditum, decem equitum adducta—in       Italia magis adfluxisse veri simile est,  et       ita quidam auctores sunt;  —ex ipso autem       audisse Hannibale, postquam Rhodanum transient, triginta sex milia hominum       ingentemque numerum equorum et aliorum iumentorum amisisse  Taurini       Galli  proxima gens erat in Italiam degresso  id cum inter omnes constet, eo magis miror ambigi, quanam Alpes       transient, et volgo credere Poenino—atque inde nomen ei iugo Alpium       inditum—transgressum, Coelium per Cremonis iugum dicere transisse;  qui  ambo saltus eum non in Taurinos       sed per Salassos   Montanos ad Libuos Gallos deduxissent  nec veri simile est ea tum ad Galliam patuisse itinera; utique quae       ad Poeninum ferunt obsaepta gentibus Semigermanis fuissent  neque hercule montibus his, si quem forte id movet, ab transitu       Poenorum ullo Seduni Veragri,  incolae iugi eius, nomen norint  inditum, sed ab eo quem in summo sacratum vertice Poeninum montani       appellant